# Проект: галерия за качване и разглеждане на снимки, базирана на PHP

## автор: Илиян Костов F76731

сорс код: https://github.com/iliyan-kostov/Gallery

(допълнително: в папка ./documentation/ )

адрес на сайта: gallery.iliyan-kostov.uchenici.bg

инициализиране: gallery.iliyan-kostov.uchenici.bg/database\_init.php

ВАЖНО: За начално инициализиране на базата данни е включен файл "database\_init.php" в основната директория на сайта. Той използва данните от "sessionSettings.php", където са предоставени позиции за настройване на:

* име на сървъра на базата данни
* име на базата
* потребителско име за извършване на транзакции
* парола

**Кратко описание**: проектът представлява web-сайт, който обработва четири вида обекти:

* потребители
* галерии
* изображения
* коментари

Потребителите могат да се регистрират (или не) при употребата на сайта. Нерегистрираните потребители могат само да разглеждат предоставената информация, а регистрираните - също така и да създават свои галерии, в които да качват изображения. Регистрираните потребители могат да добавят коментари към свои или чужди изображения.

Основната страница е index.php. Различните обекти се разглеждат в различен контекст:

* за потребителите (index.php?getUser=\*\*\* чрез getUser.php) се показва списък от техните галерии
* за галериите (index.php?getGallery=\*\*\* чрез getGallery.php) се показва авторът и списък от включените в галерията изображения
* за изображенията (index.php?getImage=\*\*\* чрез getImage.php) се показва име на изображението, автор, галерията и списък на коментарите към това изображение (със съответния потребител)

Съхранението на данните се извършва:

* в база данни (чрез използване на mysqli) - за всички текстови данни (имена, коментари и др.), както и за връзките между обектите
* във файловата система на сървъра - файловете на изображенията, подредени в папки с име - номера на галерията (съгласно базата)

От страната на сървъра се позволяват само легитимни операции и се извършват проверки - например дали потребителят, изпращащ заявка за изтриване на галерия, е неин собственик. "Чувствителни" данни (пароли) или файлове-изображения се изпращат от потребителя чрез POST метод.

Данни между скриптовете (на сървъра) се обменят чрез $\_SESSION масива, в който се съхранява информация за текущо регистрирания потребител.

Схема на базата:

